
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 618 

23 Αυγούστου 1995 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Τροποποίηση της κήρυξης της αναγκαστικής απαλλο¬ 
τρίωσης που έγινε για λόγους δημόσιας ωφέλειας 
και ειδικότερα για τη διάνοιξη της Ε.Ο. Σερρών - Νι¬ 
γρίτας - Αμφίπολης, τμήμα Α' αγρόκτημα Χουμνι- 
κού - Πατρικίου - Ανθής, έκτασης 61.198 μ 2 ως 
προς τα κτηματολόγια της Κοινότητας Ανθής και ως 


προς την έκταση. 1 

Εφαρμογή του άρθρου 1 του Ν. 653/77 «Περί υποχρε- 
ώσεως των παροδίων ιδιοκτητών για τη διάνοιξη 
Εθνικών οδών κ.λπ.». 2 


ΑΝΑΚΟΙΝΩΣΕΙΣ 

Ειδοποίηση παρακατάθεσης αποζημίωσης για αναγκα¬ 
στική απαλλοτρίωση ακινήτων περιοχής Μύλων 
Έδεσσας. 3 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση πραγματοποίησης μεταφοράς συντελεστή 
δάμησης σε ακίνητο που βρίσκεται εντός του εγκε¬ 
κριμένου σχεδίου του Δήμου Πεύκης (Ν. Αττικής) 
επί των οδών Πίνδου και Ιωαννίνων, Ο.Τ. 401). .. 4 

Τροποποίηση ρυμοτομικού σχεδίου Ευρώπου (Κοινότητα 
Ευρώπου) Ν. Κιλκίς στο οικοδομικό τετράγωνο 113. . 5 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1051 (1) 

Τροποποίηση της κήρυξης της αναγκαστικής απαλλοτρίω¬ 
σης που έγινε για λόγους δημόσιας ωφέλειας και ειδικό¬ 
τερα για τη διάνοιξη της Ε.Ο. Σερρών - Νιγρίτας - Αμφί¬ 
πολης, τμήμα Α’ αγρόκτημα Χουμνικού - Πατρικίου - Αν¬ 
θής, έκτασης 61.198 μ 2 ως προς τα κτηματολόγια της 
Κοινότητας Ανθής και ως προς την έκταση. 

Ο ΠΕΡΙΦ/ΚΟΣ Δ/ΝΤΗΣ Ν. ΣΕΡΡΩΝ 
Έχοντας υπόψη: 

1. Τις διατάξεις του Ν.Δ. 797/71 «περί αναγκαστικών 


απαλλοτριώσεων» σε συνδυασμό με τις όμοιες του Β.Δ. 
139/71 «Περί αρμοδιότητας των Νομαρχών προς κήρυξη 
αναγκαστικών τινών απαλλοτριώσεων». 

2. Τις διατάξεις του Ν. 653/77 (ΦΕΚ 214/5.8.77 «περί 
υποχρεώσεων των παροδίων ιδιοκτητών για τη διάνοιξη 
οδών κ.λπ., όπως έχουν τροποποιηθεί και ισχύουν με τις 
διατάξεις του Ν. 947/79 (ΦΕΚ 169/26.7.1979) και του Ν. 
960/79 (ΦΕΚ 194/25.8.79). 

3. Το Π.Δ. 929/79 (ΦΕΚ 169/26.7.1979) εκτελεστικού 
του άρθρου 1 του Ν. 653/77. 

4. Την υπ* αριθ. Δ12/3475/Φ.Γ3/4/5.7.94 απόφαση 
της Γ.Γ.Δ.Ε. του Υπουργείου ΠΕ.ΧΩ.Δ.Ε. με την οποία 
εγκρίνεται το κτηματολόγιο της διάνοιξης του Επαρχιακού 
Δρόμου Σερρών - Νιγρίτας - Αμφίπολης στα τμήματα: α) 
Αγροκτήματα Χουμνικού - Πατρικίου, β) Αγρόκτημα Αν- 
θής, γ) Αγρόκτημα Λευκοτόπου και δ) Αγρόκτημα Αγ. Δη- 
μητρίου. 

5. Την υπ' αριθ. 2010/Φ.374/25.11.94 Απόφαση Νο¬ 
μάρχη Σερρών κήρυξης της απαλλοτρίωσης του Α’ Τρήμα¬ 
τος της διάνοιξης της Ε.Ο. Σερρών - Νιγρίτας - Αμφίπο- 
λης και ειδικότερα του αγροκτήματος Χουμνικού - Πατρι¬ 
κίου - Ανθής, έκτασης 61.198 μ 2 (ΦΕΚ 1399/30.12.94 
τ.Δ). 

6. Το υπ’αριθ. οικ. 1049/3.7.1995 έγγραφο της Δ/νσης 
Τεχνικών Υπηρεσιών με το οποίο ζητείται η αλλαγή της 
απαλλοτριοϋμενης έκταοης του Αγροκτήματος Ανθής, 
επειδή πρέκυψε ανάγκη να γίνει παράκαμψη Ανθής και 
προς Νιγρίτα και αποστέλλονται συγχρόνως τα νέα κτημα¬ 
τολόγια (κτηματολογικά διαγράμματα και πίνακες) του 
Αγροκτήματος Ανθής, αποφασίζουμε: 

Τροποποιούμε την απαλλοτρίωση που κηρύχθηκε με 
την υπ’ αριθ. 2010/Φ.374/25.11.94 Απόφαση Νομάρχη 
Σερρών (ΦΕΚ 1399/30.12.94 τ.Δ’) για λόγους δημόσιας 
ωφέλειας και ειδκότερα για τη δίανοιξη της Επαρχιακής 
οδού Σερρών - Νιγρίτας - Αμφίπολης, Α' τμήμα Αγρό¬ 
κτημα Χουμνικού - Πατρικίου - Ανθής, συνολικής έκτα¬ 
σης 61.198 μ 2 , μόνο ως προς τα κτηματολόγια του αγρο¬ 
κτήματος Ανθής (αρχικής έκτασης 48.678 μ 2 ), τα οποία 
αντικαθίστανται με τα νέα κτηματολόγια Αγροκτήματος 
Ανθής, έκτασης εμβαδού 62381 μ 2 , που προέκυψε μετά 
την αφαίρεση των εκτάσεων του Δημοσίου, όπως αυτή ει- 
κονίζεται στα από 20.2.95 και με κλ. 1:1000 κτηματολο- 
γικά διαγράμματα (3 φύλλα) και στον αντίστοιχο κτηματο- 
λογικά πίνακα που συνέταξε ο πολιτικός μηχανικός Ανα- 

στάσιος Σταμούλης κοι θεώρησε στις 30.6.95 ο Δ/ντής 
Τεχνικών Υπηρεσιών Ν. Σερρών Χρ. Καραλής, τοπογρά- 
φος μηχανικός με Α’ βαθμό. Με την τροποποίηση αυτή, η 
ολική έκταση της απαλλοτρίωσης αυξάνεται από 61.198 
μ 2 που ήταν αρχικά σε 74.901 μ 2 . Στην έκταση που απαλ- 
λοτριώνεται και ειδικότερα στο αγρόκτημα Ανθής, προ¬ 
βάλλουν δικαιώματα κυριότητας οι: 1) Κατσετζίδου θεο¬ 
δώρα σϋζ. Φωτίου. 

Κατά τα λοιπά ισχύει η υπ' αριθ. 2010/Φ 374/25.11.94 
Απόφασή μας. 

Η απόφαση αυτή να δημοσιευθεΙ στην Εφημερίδα της 
Κυβερνήσεως. 

Σέρρες, 25 Ιουλίου 1995 

Ο Περιφ/κός Δ/ντής 
ΒΑΣΙΛΕΙΟΣ ΛΙΟΓΚΑΣ 

-♦- 

Αριθ. 1499 (2) 

Εφαρμογή του άρθρου 1 του Ν. 853/77 «Περί υπσχρεώ- 

σεως των παροδίων ιδιοκτητών για τη διάνοιξη Εθνικών 

οδών κ,λπ.». 

Ο ΠΕΡΙΦ/ΚΟΣ Δ/ΝΤΗΣ Ν. ΧΑΝΙΩΝ 

Έχοντας υπόψη: 

1) Τις διατάξεις: 

α) Του Ν. 653/77 «περί υπαχρεώσεως των παροδίων 
ιδιοκτητών για τη διάνοιξη των Εθνικών οδών κ,λπ.». 

β) Την παρ. 9 και 10 του άρθρου 62 του Ν. 947/79 «περί 
οικιστικών περιοχών». 

γ) Του Π.Δ. 929/79 και του Ν. 960/79 δια των οποίων 
τέθηκαν σε εφαρμογή οι νέες διατάξεις απαλλοτριώσεων 
με επιβάρυνση των παροδίων ιδιοκτητών για τις περιπτώ¬ 
σεις Εθνικών οδών και επαρχιακών, Δημοτικών και Κοινο¬ 
τικών οδών (νέες διανοίξεις, βελτιώσεις). 

2) Την εγκεκριμένη με την αριθ. 5376/11.11.93 από¬ 
φασή μας, μελέτη για τη βελτίωση της οδοϋ ΤαυρωνΙτη - 
Κάνδανος - Παλαιόχωρα, τμήμα Βουκολιές, διακλάδωση 
Ανώσκελης, έργο 9471565 Δ.Ε. 

3) Το με αριθμό ΤΥ οικ. 6249/3108/11.7.95 έγγραφο 
της Δ.Τ.Υ. Ν. Χανιών ως και την ανάγκη καθορισμού των 
περιπτώσεων εφαρμογής του άρθ. 1 του Ν. 653/77 σε 
ακίνητα που προβλέπεται εκτέλεση εργασιών για τη διά¬ 
νοιξη και βελτίωση οδών, αποφασίζουμε: 

Ορίζουμε ότι για τα ακίνητα τα οποία καταλαμβάνονται για 
τη βελτίωση της οδού Ταυρωνίτης - Κάνδανος - Παλαιό¬ 


χωρα, τμήμα Βουκολιές, διακλάδωση Ανώσκελης, έργο 
9471565 έχουν εφαρμογή οι διατάξεις του άρθρου 1 του 
Ν. 653/77, παρ. 9 και 10 του άρθρου ΙΟ του Ν. 947/79, 
παρ. 4 άρθρο 9 του Ν. 960/79, του Π.Δ. 929/79 και του Ν. 
2218/94 περί Νομαρχιακής Αυτοδιοίκησης. 

Ύστερα από αυτό οι ωφελούμενοι παρόδιοι ιδιοκτήτες, 
κάθε πλευράς υποχρεούνται σε αποζημίωση ζώνης πλά¬ 
τους μέχρι 10 μ. για τη συμμετοχή τους στη δαπάνη απαλ¬ 
λοτρίωσης των καταβαλλομένων από την οδό αυτή ακινή¬ 
των. 

Δηλαδή από τη συνολική επιφάνεια των 41966,89 τ.μ. 
της απαλλοτριωμένης ζώνης, αποζημιώνεται από τους πα¬ 
ρόδιους έκταση 30.470,08 τ.μ. 

Η παρούσα απόφαση να δημοσιευθεΙ στην Εφημερίδα 
της Κυβερνήσεως. 

Χανιά, 25 Ιουλίου 1995 

Ο Περιφ/κός Δ/ντής 
ΓΙΑΝΝΗΣ ΦΩΤΑΚΗΣ 

-♦- 

ΑΝΑΚΟΙΝΩΣΕΙΣ 

Αριθ. 5993 (3) 

Ειδοποίηση παρακατάθεσης αποζημίωσης για αναγκα¬ 
στική απαλλοτρίωση ακινήτων περιοχής Μύλων Έδεσ¬ 
σας. 

Ο ΔΗΜΑΡΧΟΣ ΕΔΕΣΣΑΣ 

Ο Δήμος Έδεσσας ειδοποιεί ότι σύμφωνα με την αριθ. 
206/1989 απόφαση του Δημοτικού Συμβουλίου Έδεσσας 
(ΦΕΚ 745/Δ/20.12.1989) για κήρυξη αναγκαστικής 
απαλλοτρίωσης υπέρ και με δαπάνες του Δήμου Έδεσ¬ 
σας, κατατέθηκε στο Ταμείο Παρακαταθηκών και Δα¬ 
νείων υπέρ δικαιούχων που θα αναγνωρισθούν, η αποζημί¬ 
ωση που καθορίσθηκε με την 1385/1994 απόφαση του 
Εφετείου θεσ/νίκης και εκδόθηκε το αριθ. 19218/ 
2.6.1995 γραμμάτιο σύστασης παρακαταθήκης του Τα¬ 
μείου Παρακαταθηκών και Δανείων (γραφείο Παρ/κών 
Έδεσσας) για ποσό δραχμών «28.577.530». 

Η παρούσα απόφαση να δημοσιευθεΙ στην Εφημερίδα 
της Κυβερνήσεως. 

Έδεσσα, 2 Αυγούστου 1995 

Ο Δήμαρχος 

ΧΡΗΣΤΟΣ ΒΟΣΝΑΚΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 37454 (4) 

Έγκριση πραγματοποίησης μεταφοράς συντελεστή δόμη¬ 
σης σε ακίνητο που βρίσκεται εντός του εγκεκριμένου 

σχεδίου του Δήμου Πεύκης (Ν. Αττικής) επί των οδών 

Πίνδου και Ιωαννίνων, Ο.Τ. 401). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 2300/1995 «Μεταφορά συντε¬ 
λεστή δόμησης και άλλες διατάξεις» (Α' 69) και ειδικότερα 
τα άρθρα 2, 4, 5, 15, 16, 17, 18 και 21 (παρ. 6 και 7). 

2. Τις διατάξεις της 31901/3.5.1995 απόφασης του 
Υπουργού Περιβάλλοντος, Χωροταξίας και Δημοσίων Έρ¬ 
γων «Καθορισμός πολεοδομικού συγκροτήματος Αθηνών» 
(Β· 442/19.5.1995). 

3. Τις διατάξεις της παρ. 1 (εδάφ. 1δ) του άρθρου 32 
του Ν. 1558/1985 «Κυβέρνηση και Κυβερνητικά Όρ¬ 
γανα» (Α’ 137). 

4. Τις από 23.6.1993 αριθ. πρωτ. 31862/93), από 
27.7.1993 (αριθ. πρωτ. 33225/93), από 5.8.1993 (αριθ, 
πρωτ. 33793/93), από 21.7.1995 (αριθ. πρωτ. 37061/95) 
αιτήσεις του Χαράλαμπου Μουρούτσου του Ασημάκη. 

5. Την από 16.7.1993 (αριθ. πρωτ. 32008/93) αίτηση 
του Αθανασίου Αλεξόπουλου του Δημητρίου. 

6. Την 174/6.7.1995 σύμφωνη γνωμοδότηση του Κε¬ 
ντρικού Συμβουλίου Χωροταξίας, Οικισμού και Περιβάλ¬ 
λοντος, αποφασίζουμε: 

Αρθρο 1 

1) Εγκρίνεται η πραγματοποίηση μέρους της μεταφο¬ 
ράς συντελεστή δόμησης που εγκρίθηκε με το από 19-7/ 
7.8.1991 Π. Δ/γμα (Δ' 549} και συγκεκριμένα για 188,614 
τ.μ. ισογείου από το βαρυνόμενο ακίνητο άνευ κτισμάτων 
το οποίο χαρακτηρίσθηκε ως κοινόχρηστος χώρος και το 
οποίο βρίσκεται στο Πολεοδομικό συγκρότημα Αθηνών 
στο Δήμο Χαλανδρίου παρά την οδό Προφήτη Ηλία για το 
οποίο έχουν εκδοθεί οι σχετικοί ονομαστικοί τίτλοι δικαιώ¬ 
ματος μεταφοράς συντελεστή δόμησης 7693/21.7.1995 
και 7694/21.7.1995 για 100 τ.μ. ισογείου και 88,614 τ.μ. 
ισογείου αντίστοιχα υπέρ του Χαράλαμπου Μουρούτσου 
του Ασημάκη, στην κυριότητα του οποίου περιήλθαν με 
μεταβίβαση από τον κύριο του βαρυνόμενου ακινήτου και 
δικαιούχο της μεταφοράς συντελεστή δόμησης Αθανά¬ 
σιο Αλεξόπουλο του Δημητρίου σύμφωνα με τις 36372/95 
και 36371 /95 αποφάσεις του Προϊσταμένου της αρμόδιας 
κεντρικής υπηρεσίας σε ωφελούμενο ακίνητο με χρήση 
γενικής κατοικίας για το οποίο σύμφωνα με το 148/2/ 
30.5.1995 έγγραφο της Νομαρχίας Αθηνών, Τομέας Ανα¬ 
τολικής Αθήνας συντρέχουν οι προϋποθέσεις των παρ. 2 
και 3 της ενότητας Α του άρθρου 4 του Ν. 2300/1995 και 
για το οποίο έχει υποβληθεί πλήρης μελέτη στην αρμόδια 
κεντρική υπηρεσία πριν από τις 30.5.1994 και το οποίο βρί¬ 
σκεται στο πολεοδομικό συγκρότημα Αθηνών, εντός του 
εγκεκριμένου σχεδίου του Δήμου Πεύκης επί των οδών Πίν¬ 
δου και Ιωαννίνων, Ο.Τ. 401, φερόμενο ως ιδιοκτησία Χαρά¬ 
λαμπου Μουρούτσου του Ασημάκη, όπως το ωφελούμενο 
αυτό ακίνητο φαίνεται με τα στοιχεία ΑΒΓΔΑ στο σχετικό 
πρωτότυπο τοπογραφικό διάγραμμα σε κλίμακα 1:200 


που θεωρήθηκε από τον Προϊστάμενο της Δ/νσης Τοπο- 
γρφικών Εφαρμογών με την 37454/1995 πράξη του και 
που αντίτυπό του σε φωτοσμίκρυνση δημοσιεύεται με την 
παρούσα απόφαση και στο οποίο η συνολική πρόσθετη 
επιφάνεια που εγκρίνεται να δομηθεί επιπλέον αυτής που 
επιτρέπεται σύμφωνα με τους όρους δόμησης που ισχύ¬ 
ουν στην περιοχή είναι 259,914 τ.μ. σε ορόφους. 

2) Τα ειδικότερα στοιχεία του βαρυνομένου ακινήτου το 
οποίο βρίσκεται εντός περιοχής που καλύπτεται από το 
σύστημα αντικειμενικού προσδιορισμού της αξίας ανική- 
των και η εκτίμηση της αξίας του γίνεται σύμφωνα με τις 
διατάξεις της παρ. 7 του άρθ. 21 του Ν. 2300/1995 είναι 
τα εξής: 

α) θέση ακινήτου: Παρά την οδό Προφήτη Ηλία, Δήμος 
Χαλανδρίου 

β) Επιφάνεια ακινήτου: 3153,00 τ.μ. 

γ) Συντελεστής δόμησης: 0,82. 

δ) Ποσοστό επιτρεπόμενης κάλυψης ισογείου: 40%. 

ε) Αξία ανά τ.μ. γης: 35055,00 δρχ. 

στ) Συντελεστής εμπορικότητας: 1,00. 

3) Τα ειδικότερα στοιχεία του ωφελουμένου ακινήτου 
το οποίο βρίσκεται εντός περιοχής που καλύπτεται από το 
σύστημα αντικειμενικού προσδιορισμού της αξίας ακινή¬ 
των και η εκτίμηση της αξίας του γίνεται σύμφωνα με τις 
διατάξεις της παρ. 7 του άρθρου 21 του Ν. 2300/1995 και 
για το οποίο έχει εκδοθεί η 784/12,4.1993 οικοδομική 
άδεια και του οποίου οι όροι δόμησης αναφέρονται στο 
148/2/30.5.1995 έγγραφο του Τομέα Ανατολικής Αττι¬ 
κής της Νομαρχίας Αθήνας είναι τα εξής: 

α) θέση ακινήτου: Πίνδου και Ιωαννίνων, Δήμος Πεύ¬ 
κης, Ο.Τ. 401. 

β) Επιφάνεια ακινήτου: 650,12 τ.μ. 
γ) Συντελεστής δόμησης: 0,80. 
δ) Ποσοστό επιτρεπόμενης κάλυψης ισογείου: 40%. 
ε) Μέγιστο επιτρεπόμενο ύψος: 15,00 μ. σύμφωνα με 
Ν. 1557/1985 (Γ.Ο.Κ.). 

στ) Συνολική επιτρεπόμενη επιφάνεια δόμησης: 
650,12x0,8 = 520,096 τ.μ. εκ των οποίων έχουν δομηθεί 
τα 505,55 τ.μ. σύμφωνα με την 784/1993 οικοδομική 
άδεια. 

ζ) Πλάγιες αποστάσεις (Δ): 4,40 μ. σύμφωνα με Ν. 
1557/1985 (Γ.Ο.Κ.). 
η) Χρήση: Γενική κατοικία, 
θ) Αξία ανά τ.μ. γης: 27300,00 δρχ. 
ι) Συντελεστής εμπορικότητας: 1,00. 

4) Τα ειδικότερα στοιχεία της πραγματοποίησης της με¬ 
ταφοράς συντελεστής δόμησης είναι τα εξής: 

Η συνολική δομήσιμη επιφάνεια η οποία εγκρίνεται να 
δομηθεί στο ωφελούμενο ακίνητο επιπλέον αυτής που 
επιτρέπεται σύμφωνα με τους όρους δόμησης που ισχύ¬ 
ουν στην περιοχή είναι 259,914 τ.μ. που κατανέμονται σε 
150,594 τ.μ. στο Β’ όροφο και 109,320 τ.μ. στο Γ όροφο 
και αντιστοιχεί σε 188,614 τ.μ. από το ισόγειο από το βα¬ 
ρυνόμενο ακίνητο. 

5) Τα ειδικότερα στοιχεία του ωφελουμένου ακινήτου 
μετά την έγκριση πραγματοποίησης μεταφορά συντελε¬ 
στή δόμησης είναι τα εξής: 

α) θέση ακινήτου: Πίνδου και Ιωαννίνων, Δήμος Πεύ¬ 
κης, Ο.Τ. 401. 

β) Επιφάνεια ακινήτου: 650,12 τ.μ. 
γ) Συντελεστής δόμησης: 1,20. 
δ) Ποσοστό κάλυψης ισογείου: 40%. 

ε) Μέγιστο επιτρεπόμενο ύψος: 14,00 μ. 
στ) Συνολική δομήσιμη επιφάνεια: 780,012 τ.μ. εκ των 
οποίων 505,55 τ.μ. σύμφωνα με την 784/1993 οικοδο¬ 
μική άδεια, 14,546 σύμφωνα με ισχύοντες όρους δόμησης 
και 259,914 τ.μ, μεταφορά συντελεστή δόμησης, 
ζ) Πλάγιες αποστάσεις (Δ): 4,40 μ. 
η) Χρήση: Γενική κατοικία. 

θ) θέσεις στάθμευσης: Απαιτούνται 9 θέσεις και εξα¬ 
σφαλίζονται οι 8 θέσεις στο υπόγειο και 1 θέση στον ακά¬ 
λυπτο χώρο. 

ι) Η ανέγερση του κτιρίου στο ωφελούμενο ακίνητο πρέ¬ 
πει να γίνει σύμφωνα με το διάγραμμα κάλυψης σε κλί¬ 
μακα 1:200 που θεωρήθηκε από τον Προϊστάμενο της 
Διεύθυνσης Τοπογράφων Εφαρμογών με την 37454/ 
1995 πράξη του και που αντίτυπό του σε φωτοσμίκρυσνη 
δημοσιεύεται με την παρούσα απόφαση. 

6) Πριν την χορήγηση της οικοδομικής άδειας στο ωφε¬ 
λούμενο ακίνητο πρέπει: - 

α) να προσκομισθούν στην αρμόδια περιφερειακή υπη¬ 
ρεσία από τους ενδιαφερόμενους πιστοποιητικά τα αρμό¬ 
δια υποθηκοφυλακεία ότι η παρούσα απόφαση σημειώ¬ 
θηκε στο περιθώριο των οικείων μερίδων του βαρυνομέ- 
νου και του ωφελουμένου ακινήτου και βεβαίωση της αρ¬ 
μόδιας κεντρικής υπηρεσίας ότι ακυρώθηκαν οι 7693/ 
1995 και 7694/1995 ονομαστικοί τίτλοι δικαιώματος με¬ 
ταφοράς συντελεστής δόμησης. 

$) να διαπιστωθεί από την αρμόδια περιφερειακή υπη¬ 


ρεσία ότι η παρούσα απόφαση καταχωρήθηκε στο βιβλίο 
που τηρείται για τον Δήμο Πεύκης σύμφωνα με την παρά¬ 
γραφο 7 της 32913/10.5.1995 απόφασης του Υπουργού 
Περιβάλλοντος, Χωροταξίας και Δημοσίων Έργων (Δ’ 
341/18.5.1995). 

γ) να ελεγχεί από την αρμόδια περιφερειακή υπηρεσία 
ότι η πραγματοποίηση μεταφοράς συντελεστή δόμησης 
που εγκρίνεται με την παρούσα απόφαση είναι εντός των 
ορίων του 10% του συνόλου των δομήσιμων επιφανειών 
που προκύπτει κατά προσέγγιση από την εφαρμογή των 
ισχυόντολ συντελεστών δόμησης εντός του εγκεκριμένου 
σχεδίου του Δήμου Πεύκης. 

Άρθρο 2 

Ακυρώνονται οι 7693/1995 και 7694/1995 ονομαστι¬ 
κοί τίτλοι δικαιώματος μεταφοράς συντελεστή δόμησης. 

Άρθρο 3 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 1995 

Ο ΥΠΟΥΡΓΟΣ 

ΚΟΣΤΑΣ ΛΑΛ10ΤΗΣ 



ΕΜΒΑΔΟΝ ΟΙΚΟΠΕΔΟΥ 



ΙΟΥΝΙΟΣ 1993 

Αριβ. οικ. 2519 (5) 

Τροποποίηση ρυμοτομικού σχεδίου Ευρώπου {Κοινότητα 

Ευρώπου) Ν. Κιλκίς στο οικοδομικό τετράγωνο 113. 

Ο ΝΟΜΑΡΧΗΣ ΚΙΛΚΙΣ 
Έχοντας υπόψη: 

1) Τις διατάξεις του από 17.7.1923 Ν.Δ. «περί σχεδίων 
πόλεων και κωμών του Κράτους», όπως τροποποιήθηκε 
και συμπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής απο- 
κεντρώσεως», όπως τροποποιήθηκαν και συμπληρώθη¬ 
καν με το Ν.Δ. 532/70. 

3. Τις διατάξεις του Α.Ν. 314/68, όπως τροποποιήθη¬ 
καν και συμπληρώθηκαν με το Ν.Δ. 1018/71. 

4. Το άρθρο 1 του Α.Ν. 314/68 «περί παροχής εις τους 
Νομάρχας αρμοδιότητος επί θεμάτων σχεδίων πόλεων και 
κωμών κ.λπ.». 

5. Τις διατάξεις του άρθ. 3 του Ν. 2218/94 και του άρθ. 
5 του Ν. 2240/94. 

5α. Την υπ' αριθ. 328/15.5.94 διαπιστωτική πράξη του 
Νομάρχη Κιλκίς. 

6. Την υπ' αριθ. 16/1995 απόφαση του Κοινοτ. Συμβου¬ 
λίου Ευρώπου. 

6α. Το διάγραμμα και τεχνιτή έκθεση που συνέταξε η 
ΤΥΔΚ Ν. Κιλκίς. 


7. Τη με αριθ. πρωτ. 1899/2.6.95 εισήγηση του ΤΠ.Π.Ε. 
Ν. Κιλκίς στο Σ.ΠΕΧΟΔΕ Ν. κιλκίς σχετικά με το θέμα. 

8. Το γεγονός ότι το εν λόγω Συμβούλιο έκανε κατά 
πλειοψηφία δεκτή την ανωτέρω εισήγηση στην από 
7.6.95 συνεδρίασή του. 

9. Τα λοιπά από το Νόμο απαιτούμενα δικαιολογη- 
τικά. 

10. Το Ν. 1577/85 «Περί ΓΟΚ», αποφασίζουμε: 

1. Εγκρίνουμε την τροποποίηση του ρυμοτομικού σχε¬ 
δίου οικισμού Ευρίπου Κοινότητας Ευρώπου στο οικοδο¬ 
μικό τετράγωνο 113 και συγκεκριμένα τον αποχαρακτηρι¬ 
σμό του εν λόγω τετραγώνου από «πλατεία Πάρκο - Πρά¬ 
σινο - παιδική χαρά» αε «Αθλητικές εγκαταστάσεις - πρά¬ 
σινο» όπως φαίνεται και στο συνημμένο τοπογραφικό διά¬ 
γραμμα. 

2. Από το κανονιστικού Χαρακτήρα σκέλος αυτής της 
απόφασης δεν προκαλείται δαπάνη εις βάρος του κρατι¬ 
κού προϋπολογισμού ούτε του οικείου Ο,Τ.Α. 

3. Η απόφαση αυτή να δημοσιευθε ί στην Εφημερ ίδα της 
Κυβερνήσεως. 

Κιλκίς, 11 Ιουλίου 1995 

Ο Νομάρχης 
ΓΕΩΡΓΙΟΣ ΦΛΩΡΙΔΗΣ 

